ད་ཆ་ལོ་གསར་སླེབས་ལ་ཉེ་སྐབས།དུས་རྒྱུན་གྱི་ཙག་ཙིག་གི་བྱ་བ་ལོགས་སུ་གཡུགས་ནས་ཡུལ་མི་ཐམས་ཅད་ཁོམ་ལོང་ཡེ་ནས་བྲལ་བར་འདུར་རྒྱུག་གི་འཚང་ཁ་རབ་ཏུ་རྒོད་དེ་ལོ་གསར་ཉོ་ཚོང་ལ་ཤ་ཐུལ་གྱི་རི་རབ་བརྩིགས་ནས་ཁ་ལ་གང་ཞིམ་གྱི་ཟས་རིགས་སྣ་ཚོགས་བྱུར་བུར་སྤུངས་ཏེ་སྡེར་ཁ་བསྒྲིགས་ཤིང་།ལུས་ལ་གང་ཡག་གི་གྱོན་གོས་གསར་པས་རབ་ཏུ་བརྒྱན་ནས་བདེ་སྐྱིད་མཉམ་འཛོམས་ཀྱི་དུས་ཆེན་གཅིག་པུར་སྐྱིད་པོ་ཞེ་དྲག་བྱས་ཀྱང་བྱིས་དུས་ཀྱི་དགའ་སྤྲོ་ལྷད་མེད་དེ་སླར་ཡང་རྙེད་ཐབས་མེད་པ་འདྲ།